**Sakura – floare de cireș**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

am îmblânzit mugurii

zburliți de dor

să pot dansa cu primăvara

îi aud inima cum bate

pulsul ei contopindu-se

cu al meu

desprind de pe artere

fiorul nopților pierdute

gândul îndoliat să se gătească

de sărbătoare

Sakura –

floare de cireș

pe un ram de cuvânt

cu pasul clipei haotice alunec

pe marginea unui surâs –

un salt către nemărginirea mea.